Temeljem članka 86. Zakona o prostornom uređenju („Narodne novine“ broj 153/13) i članka 16. Statuta Općine Orehovica („Službeni glasnik Međimurske županije“ broj 4/13), Općinsko vijeće Općine Orehovica na svojoj 17. sjednici održanoj 15.06.2016. godine, donijelo je

# O D L U K U

**O IZRADI URBANISTIČKOG PLANA UREĐENJA IZDVOJENOG PODRUČJA GOSPODARSKE ZONE SJEVERNO OD PODBRESTA**

Članak

Ovom Odlukom o izradi (u daljnjem tekstu Odluka) započinje postupak izrade Urbanističkog plana uređenja „Izdvojenog područja gospodarske zone sjeverno od Podbresta“, u daljnjem tekstu UPU.

1. PRAVNA OSNOVA ZA IZRADU I DONOŠENJE UPU

Članak

Pravnu osnovu za izradu i donošenje UPU predstavlja Zakon o prostornom uređenju („Narodne novine“ broj 153/13) i Prostorni plan uređenja Općine Orehovica („Službeni glasnik Međimurske županije“ broj 4/06, 4/13 i 8/15).

1. RAZLOZI DONOŠENJA UPU

Članak

Razlog za pokretanje postupka izrade i donošenja UPU proizlazi iz potreba Općine da osigura uređenje područja za mogućnost gradnje u gospodarskoj zoni.

1. OBUHVAT UPU

Članak

Obuhvat UPU se odnosi na dva područje izdvojene zone gospodarske namjene sjeverno od Podbresta, u obuhvatu utvrđenom PPUO Orehovica- cca 11,0 ha.

1. SAŽETA OCJENA STANJA U OBUHVATU UPU

Članak

Izdvojeno područje sjeverno od Podbresta PPUO-om je utvrđeno kao prostor za gospodarsku zonu. Obveza izrade UPU-a proizlazi za izdvojena građevinska područja proizlazi iz Zakona o prostornom uređenju i PPUO Orehovica.

Izradom provedbenog prostornog plana utvrdit će se prvenstveno način parcelacije, uvjeti i način gradnje.

1. CILJEVI I PROGRAMSKA POLAZIŠTA UPU

Članak

Cilj izrade UPU je osiguranje kvalitetnih uvjeta za gradnju na neizgrađenom izdvojenom građevinskom zemljištu u svrhu gospodarstva, a prvenstveno servisa poljoprivredne proizvodnja – otkupnih stanica, skladišta i hladnjača, te primarne prerade poljoprivrednih proizvoda.

1. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU UPU

Članak

Izvan zahtjeva koja će dati tijela s javnim ovlastima, nema potrebe za posebnim sektorskim strategijama, planovima i studijama.

1. NAČIN PRIBAVLJANJA STRUČNIH RJEŠENJA

Članak

Stručna rješenja za izradu UPU izraditi će ovlašteni izrađivač u početnim fazama postupka izrade UPU.

1. POPIS JAVNOPRAVNIH ODREĐENIH POSEBNIM PROPISIMA KOJA DAJU ZAHTJEVE ZA IZRADU UPU, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

Javnopravna tijela i osobe kojima se upućuju pozivi za izdavanje zahtjeve za izradu UPU, prema članku 90. Zakona o prostornom uređenju, su:

MINISTARSTVA I UPRAVNA TIJELA

1. Ministarstvo kulture, Uprava za zaštitu kulturne baštine, Konzervatorski odjel u Varaždinu, Ivana Gundulića 2, Varaždin
2. Ministarstvo zaštite okoliša i prirode, Uprava za zaštitu prirode, Ulica Republike Austrije 14, Zagreb
3. Ministarstvo unutarnjih poslova policijska uprava Međimurska, Jakova Gotovca 7, Čakovec
4. Upravni odjel za prostorno uređenje i gradnju u Međimurskoj županiji, Ruđera Boškovića 2
5. Upravni odjel za zaštitu okoliša i komunalno gospodarstvo, Ruđera Boškovića 2, Čakovec

DRŽAVNE AGENCIJE I JAVNE USTANOVE

1. Državna uprava za zaštitu i spašavanje, Područni ured za zaštitu i spašavanje, Zrinsko – Frankopanska 9, Čakovec
2. Hrvatska agencija za okoliš i prirodu, Radnička cesta 80/7, Zagreb
3. Hrvatska regulatorna agencija za mrežne djelatnosti, Ulica R. Frangeša Mihanovića 9, Zagreb
4. Hrvatske vode, VGO za Muru i gornju Dravu, Varaždin, Međimurska 26b
5. Hrvatske vode, VGI za mali sliv „Trnava“, Čakovec, Ivana Mažuranića 2
6. Zavod za prostorno uređenje Međimurske županije, Ruđera Boškovića 2, Čakovec
7. Javna ustanova za upravljanje zaštićenim prirodnim vrijednostima na području Međimurske županije, Ruđera Boškovića 2, Čakovec
8. Županijska uprava za ceste Međimurske županije, Mihovljanska 70, Čakovec

TVRTKE ZA GRADNJU I UPRAVLJANJE INFRASTRUKTURNIM SUSTAVIMA

1. HEP –- Operator prijenosnog sustava d.o.o., Sektor za tehničku potporu, Služba za pripremu izgradnje i izgradnju, Kupskabb, 10 001 Zagreb
2. HEP – Operator distribucijskog sustava d.o.o., Elektra Čakovec, Žrtava fašizma 2, Čakovec
3. JANAF, Miramarska cesta 24, Zagreb
4. INA – industrija nafte d.d., Sektor istraživanja i proizvodnje nafte i plina za jugoistočnu Europu, Zagreb, Avenija Većeslava Holjevca 10, Zagreb
5. PLINACRO d.o.o., Sektor transporta plina, Savska cesta 88a, Zagreb
6. Međimurske vode d.o.o. Čakovec, Matice Hrvatske 10, Čakovec
7. Međimurje – plin d.o.o. Čakovec, Obrtnička 4, Čakovec

OSTALI

1. Vijeće mjesnog odbora Podbrest

Članak

Rok za dostavu zahtjeva za izradu UPU od strane javnopravnih tijela i osoba nositelju izrade UPU je 30 dana od dana primitka poziva za njihovo izdavanje.

Način postupanja javnopravnih tijela i osoba iz čl. 9. ove Odluke u postupku izdavanja zahtjeva za izradu prostornog plana propisan je člancima 90. i 91. Zakona o prostornom uređenju („Narodne novine“ broj 153/13).

1. PLANIRANI ROK ZA IZRADU UPU

Članak

Izrada UPU se dijeli više faza i to:

I FAZA Prikupljanje zahtjeva za izradu UPU

II FAZA Izrada stručnih rješenja UPU i provedba stručne rasprave

III FAZA Izrada i utvrđivanje prijedloga UPU za javnu raspravu

IV FAZA Provedba javne rasprave i izrada izvješća o javnoj raspravi

V FAZA Izrada nacrta konačnog prijedloga UPU

VI FAZA Utvrđivanje konačnog prijedloga UPU

VII FAZA Usvajanje UPU i objava u službenom glasniku.

Članak

Planirani rok završetka izrade UPU je 30. studeni 2016. godine.

Rok se može produžiti u slučaju potrebe ponavljanja javne rasprave ili iz nekog drugog opravdanog razloga.

1. IZVORI FINANCIRANJA IZRADE UPU

Članak

UPU će financirati iz proračuna Općine Orehovica.

1. PRIJELAZNE I ZAVRŠNE ODREDBE

Članak

Ova Odluka stupa na snagu danom donošenja, a objavit će se u „Službenom glasniku Međimurske županije“.

Članak

Sukladno članu 86. Zakona o prostornom uređenju ova Odluka dostavlja se Zavodu za prostorno uređenje Međimurske županije.

Sukladno članu 90. Zakona o prostornom uređenju ova Odluka dostavlja se javnopravnim tijelima i osobama navedenim u članku 9. zajedno s pozivom za izdavanje zahtjeva za izradu prostornog plana.

**OPĆINSKO VIJEĆE OPĆINE OREHOVICA**

Klasa: 021-05/16-01/07

Urbroj: 2109/22-01-16-4

Orehovica, 15.06.2016. godine

**Zamjenik Predsjednika Općinskog vijeća**

**Općine Orehovica**

Zlatko Orsag